wickkiey/tamil-wikipedia-chunked huggingface dataset:
# மாளா ஜெப ஆலயம்

## வரலாறு

இது மலபார் யூதர்களின் பாரம்பரிய நினைவுச்சின்னமாகும். மேலும் கேரளாவின் ஒத்திசைவான மத வரலாற்றின் ஒரு உதாரணமாக திகழ்கிறது. கேரளாவில் பரவூரிலும், கொச்சியைச் சுற்றிலிலும் இன்னும் பல ஜெப ஆலயங்கள் உள்ளது. ஒரு கருதுகோளின்படி நகரத்தின் பெயர் **மாளா** என்பது *மல்-ஆகா* என்ற எபிரேய வார்த்தையிலிருந்து தோன்றியிருக்கலாம். அதாவது "அகதிகளின் மையம்" என்று பொருள் படும்.  
இதன் தோற்றம் குறித்து வரலாற்றாசிரியர்களிடமிருந்து வேறுபட்ட கருத்துக்கள் உள்ளன. திராவிட யூதரும் வரலாற்றாசிரியருமான பிரேம் தாசு சுவாமி தாசு எகுடி என்பவர், ஒரு பழங்கால யூத மலையாள நாட்டுப்புற பாடலில் கி.பி 1000 இல் கொடுங்கல்லூர் அரசன் ஜோசப் ரப்பன் என்பவருக்கு நன்கொடையாக வழங்கப்பட்ட மரத்தைப் பயன்படுத்தி 11 ஆம் நூற்றாண்டில் ஜெப ஆலயம் கட்டப்பட்டது.என்று குறிப்பிடுகிறார். முதல் கட்டமைப்பு 14 ஆம் நூற்றாண்டில் அறியப்படாத காரணங்களால் அகற்றப்பட்டது ( 1341 ஆம் ஆண்டின் பெரிய பெரியார் வெள்ளத்திற்குப் பிறகு, ஆனால் வெள்ளம் காரணமில்லை) மற்றும் 1400 ஆம் ஆண்டில் ஒரு புதிய கட்டிடம் கட்டப்பட்டது.  
புனரமைக்கப்பட்ட 14 ஆம் நூற்றாண்டின் ஜெப ஆலயம் கிட்டத்தட்ட நான்கு நூற்றாண்டுகளுக்குப் பிறகு, 1792 ஆம் ஆண்டில் புதுப்பிக்கப்பட்டது. 1780 களின் ஆரம்பத்தில் இரண்டாம் ஆங்கிலேய- மைசூர் போரின்போது திப்பு சுல்தானால் கேரளாவின் மைசூர் படையெடுப்பின் போது ஏற்பட்ட சேதங்களை சரிசெய்யப்பட்டது. இருப்பினும், 1817 ஆம் ஆண்டில் கொச்சியில் நிறுத்தப்பட்டிருந்த சி.எம்.எஸ் மிஷனரியான ரெவ். தாமஸ் டாசன் வேறுபட்ட கருத்தைக் கொண்டிருந்தார். 1792 ஆம் ஆண்டில் திப்பு சுல்தான் மலபாரை சிறீரங்கபட்டின உடன்படிக்கையின் மூலம் ஆங்கிலேயரிடம் விட்டுக்கொடுத்து கிட்டத்தட்ட மூன்று தசாப்தங்கள் கடந்துவிட்ட போதிலும், ஜெப ஆலயக் கட்டிடம் இன்னும் இடிந்து கிடப்பதை அவர் கண்டறிந்தார்.  
1909 ஆம் ஆண்டில், 19 ஆம் நூற்றாண்டின் பழைய கட்டிடம் அதே அஸ்திவாரத்தில் (பகுதியாகவோ அல்லது முழுமையாகவோ) மீண்டும் கட்டப்பட்டது. 1597 ஆம் ஆண்டில் ஜெப ஆலயம் கட்டப்பட்டது என்பதைக் குறிக்கும் வரலாற்று சான்றுகள் இருப்பதைப் பற்றிய மற்றொரு பார்வையும் உள்ளது .  
1955 ஆம் ஆண்டில் மாளா யூத சமூகம் இசுரேலுக்கு குடிபெயரத் தொடங்கியபோது, ஜெப ஆலயம் 1954 திசம்பர் 20 இல் மாளா கிராம ஊராட்சியிடம் ஒப்படைக்கப்பட்டது. பஞ்சாயத்து இப்போது ஜெப ஆலயத்திற்கு சொந்தமானது. அது ஒரு மண்டபமாக பயன்படுத்தப்பட்டது. ஜெப ஆலயம் ஒரு கல்லறையுடன் இருக்கிறது. கல்லறை ஏப்ரல் 1, 1955 அன்று மாளா கிராம ஊராட்சியிடம் ஒப்படைக்கப்பட்டது.
# கோதேதி மாதவி

**கோதேதி மாதவி** (*Goddeti Madhavi*, பிறப்பு: ஜூன் 18 1992) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் ஒய். எஸ். ஆர். காங்கிரஸ் கட்சியைச் சேர்ந்தவர். 2019 ஆம் ஆண்டு நடந்த மக்களவைத் தேர்தலில், ஒய். எஸ். ஆர். காங்கிரஸ் கட்சி சார்பாக, அரக்கு மக்களவைத் தொகுதியில் போட்டியிட்டு, மக்களவைக்குத் தேர்ந்தெடுக்கப்பட்டார். இவர் ஆந்திரா மாநிலத்தின், மிகவும் இளம் வயது நாடாளுமன்ற உறுப்பினர் ஆவார். தற்போது 17வது மக்களவையின் உறுப்பினராக உள்ளார்.
# கோதேதி மாதவி

## தனிப்பட்ட வாழ்க்கை

அக்டோபர் 18, 2019 அன்று, மாதவி தனக்கு தேர்தல் பிரச்சாரத்தில் முக்கியப் பங்கு வகித்த, சிவ பிரசாத் என்பவரை மணந்தார்.
# யோகி ஹரி

**யோகி ஹரி** (பிறப்பு: 22 ஜூன் 1945 ) சம்பூர்ணா யோகாவின் (முழுமையின் யோகா) குரு ஆவார். இவர் ஆசிரியர் மற்றும் குருவாக உலகம் முழுவதும் நன்கு அறியப்பட்டவர். அவர் சிவானந்தர் வம்சாவளியைச் சேர்ந்தவர்.
# யோகி ஹரி

## இளமைக்காலம்

22 வயதில் அவர் மருத்துவ ரீதியாக குணப்படுத்த முடியாத நோயால் பாதிக்கப்பட்டார். யோகப்பயிற்சிகள் மூலம் உடலை நோயிலிருந்து மீட்டெடுத்தார். எட்டு ஆண்டுகளாக அவர் தீவிர அர்ப்பணிப்புடன் பயிற்சி பெற்றார், அந்த நேரத்தில் அவர் தனது முழு உடலையும் சரியான ஆரோக்கியத்துடன் மாற்றினார். 1975 ஆம் ஆண்டில் அவர் தனது குருக்கள், சுவாமி விஷ்ணுதேவானந்தா மற்றும் சுவாமி நடபிரஹ்மானந்தா ஆகியோரை சந்தித்தார். பின்னர் 7 ஆண்டுகள் சிவானந்தா ஆசிரமத்தில் கழித்தார், அங்கு அவர் யோகாவை முழுமையாகக் கற்றார். பின்னர் யோகா அறிவியலை சுவாமி நடபிரஹ்மானந்தாவிடம் இருந்து 14 ஆண்டுகள் கற்றார். அவர் தற்போது புளோரிடாவின் மீராமரில் உள்ள தனது ஆசிரமத்தில் வசித்து வருகிறார்.
# யோகி ஹரி

## செயல்கள்

மனித ஆளுமையின் அனைத்து அம்சங்களையும் தூய்மைப்படுத்தவும் ஒத்திசைக்கவும் ஹத, ராஜா, கர்மா, பக்தி, ஞானம் மற்றும் நாடா யோகாவை புத்திசாலித்தனமாக ஒருங்கிணைக்கும் முழுமையின் யோகாவாக சம்பூர்ண யோகாவை உருவாக்கினார். இந்த யோகாவினால் ஆழமான, எளிமையான மற்றும் நடைமுறை மற்றும் ஒவ்வொரு பின்னணியிலிருந்தும் நீடித்த மகிழ்ச்சியான வாழ்க்கையை வாழ உதவுகிறது. உடல்நலம், அமைதி மற்றும் மகிழ்ச்சி ஆகியவற்றை இந்த யோகா அளிக்கிறது.
# யோகி ஹரி

## வெளியீடுகள்

யோகி ஹரி 4 புத்தகங்களை எழுதியவர் மற்றும் 56 க்கும் மேற்பட்ட இசை ஆல்பங்களை பதிவு செய்துள்ளார். "சம்பூர்ணா ஹத யோகா அட் ஹோம் வித் யோகி ஹரி" (Sampoorna Hatha Yoga at Home with Yogi Hari), மற்றும் "நாடா யோகா ஹோம் வித் யோகி ஹரியுடன்" (Nada Yoga at Home with Yogi Hari.) என்ற காணொளிகளை வெளியிட்டார்.
# கோட்டகிரி ஸ்ரீதர்

**கோட்டகிரி ஸ்ரீதர்** (, பிறப்பு: அக்டோபர் 22 1973) ஓர் இந்திய அரசியல்வாதியும், நாடாளுமன்ற உறுப்பினரும் ஆவார்.இவர் ஒய். எஸ். ஆர். காங்கிரஸ் கட்சி வைச் சேர்ந்தவர் . 2019 ஆம் ஆண்டு இருந்து ஏலூரு மக்களவைத் தொகுதியிலிருந்து மக்களவைக்கு ஒய். எஸ். ஆர். காங்கிரஸ் கட்சி சார்பாகத் தேர்ந்தேடுக்கப்பட்டார்.தற்போது 17வது மக்களவையின் உறுப்பினராக உள்ளார்.
# மோமோர்திசின்-28

**மோமோர்திசின்-28** அல்லது **13-hydroxy-28-methoxy-urs-11-en-3-one** என்பது ஒரு முத்தேர்ப்பீன் வேதிச்சேர்மம்is a triterpene. மோமோர்திசின்-28 இன் வேதியியய வாய்பாடு . இது பாகற்காய் போன்றவற்றில் காணப்படுகின்றது  
இந்த வேதியியச் சேர்மம் ஈத்தைல் அசிட்டேட்டு, குளோரோபாரம் ஆகியவற்றில் கரையும் ஆனால் கன்னெய் என்னும் பெற்றோலியத்தில் கரையாது. இது ஊசிவடிவலான படிகங்களாக உறைவது. இந்தப் படிகங்களின் உருகுநிலை 121−122&nbsp;°C. இந்த வேதிச்சேர்மத்தை முதல்னுதலாக 1997 இல் பேகம் (S. Begu என்பார் பிறருடன் இணைந்து பிரித்தெடுத்தார்கள்.
# மோமோர்திசின்-28

## இதனையும் பார்க்கவும்

- மோமோர்திசின்-1
- மோமோர்திசினின்
- மோமோர்திசிலின்
- மோமோர்தெனால்
- மோமோர்தால்
# மோமோர்திசின்-1

**மோமோர்திசின்-1** அல்லது **3,7,23-trihydroxycucurbitan-5,24-dien-19-al** என்பது பாகற்கொடி போன்றவற்றின் இலையில் காணப்படும் வேதியியச் சேர்மம். இதுவே பெரும்பாலும் பற்பல மருத்துவப் பண்புகளுக்கும் காரணமாக இருக்கலாம் என்று கருதப்படுகின்றது.  
இந்த வேதியியச் சேர்மத்தை 1984 இல் முதன்முதலாக யசோதா (M. Yasuda) குழுவினர் பிரித்தெடுத்து விளக்கினர் இது ஓர் வெள்ளைநிறப் படிகம். இதன் வேதியிய வாய்பாடு , that melts at 125–128&nbsp;°C.  
உலர்ந்த இலைகளை அரைத்து இருகுளோரோமீத்தேன் வழி இந்த வேதிப்பொருளைப் பிரித்தெடுக்கலாம். இது நீரில் கரையாப்பொருள், ஆனால் மெத்தனாலில் கரையும் பொருள்
# என். ரெட்டெப்பா

**என். ரெட்டெப்பா** (*N. Reddeppa*, பிறப்பு: அக்டோபர் 1 1951) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் ஒய். எஸ். ஆர். காங்கிரஸ் கட்சியைச் சேர்ந்தவர். 2019 ஆம் ஆண்டு சித்தூர் மக்களவைத் தொகுதியிலிருந்து மக்களவைக்கு ஒய். எஸ். ஆர். காங்கிரஸ் கட்சி சார்பாகத் தேர்ந்தெடுக்கப்பட்டார். தற்போது 17ஆவது மக்களவையின் உறுப்பினராக உள்ளார்.
# ஐயம்பாறை

**ஐயம்பாறை** அல்லது **ஐயம்பாறா** (*Ayyampara*) என்பது தென்னிந்தியாவின் கேரள மாநிலம், கோட்டையம் மாவட்டத்தில் எராட்டுப்பேட்டா - முடம் சாலையில் எராட்டுப்பேட்டாவிலிருந்து 11 கி.மீ. தொலைவில் அமைந்துள்ள அமைந்துள்ள ஒரு சுற்றுலா தலமாகும்.  
நாட்டார் கதைகளின்படி பஞ்சபாண்டவர்கள் தங்கள் வனவாசத்தின்போது இந்த பாறைக்கு அருகில் அமர்ந்து இளைப்பாறினார்களாம். இந்தப் பாறை கடல் மட்டதில் இருந்து 2000 அடி உயரத்தில் 20 ஏக்கர் பரப்பளவில் அமைந்துள்ளது. இந்தக் குன்றின் மூன்று திசைகளிலும் ஆழமான பள்ளதாக்கு உள்ளது. அது கண்ணுக்குத் தெரிந்த தூரம் வரை நீண்டுள்ளது. பள்ளத்தாக்குகளில், உள்ள கிராமங்கள், சிறிய வீடுகளை, நல்ல வானிலை காலங்களில் தெளிவாகக் காணலாம். ஐயம்பாறை என்ற பெயர், அஞ்சுபாறை என்ற சொல்லின் மருவு என்று சொல்லப்படுகிறது. சிலர் இங்கு உள்ள ஐயப்பன் கோயிலை அடிப்படையாக கொண்டு ஐயம்பாறை என்ற பெயர் வந்ததாகவும் கூறுகின்றனர். ஏனென்றால் இங்குள்ள கோயிலின் மேற்கூரையாக உள்ள சமதளமான பாறையை நான்கு கற்றூண்கள் தாங்கி நிற்கின்றன. ஆக மொத்தம் ஐந்து கற்கள் என்பதால் அஞ்சுபாறை என்பதாயிற்று என்று விளக்குகின்றனர். இந்தப் பாறையின் ஒரு பக்கமுள்ள குகையானது 15க்கும் மேற்பட்டவர்கள் தங்கக்கூடிய அளவு இடவசதியோடு உள்ளது. ஐயம்பாறையில் இருந்து சூரியன் மறைவினை நன்கு கண்டு மகிழலாம்.
# பய்யு மகாராஜ்

**பய்யு மகாராஜ்** (29 ஏப்ரல் 1968 - 12 ஜூன் 2018), என அழைக்கப்பட்ட உதய் சிங் தேஷ்முக் ஒரு ஆன்மீக குரு ஆவார்.
# பய்யு மகாராஜ்

## வாழ்க்கைக் குறிப்பு

இந்தியாவின் மத்தியப்பிரதேசம் மாநிலத்தின் இந்தூர் நகரில் சுஜல்பூர் எனும் இடத்தில் பிறந்தார்.
மகாராஜ் உதய் சிங் தேஷ்முக் ஏப்ரல் 29, 1968 அன்று மத்திய பிரதேசத்தின் சுஜல்பூரில் பிறந்தார். அதிக அளவில் விவசாயம் செய்துவந்த நிலச்சுவாந்தர் குடும்பத்தில் பிறந்தவர். இவரது முதல் மனைவி 2015 இல் இறந்தார். 2017 இல், அவர் ஆயுஷி சர்மாவை மணந்தார். ஆடம்பரமான வாகனங்களில் மிகுந்த ஆர்வம் கொண்டவர் என்று அறியப்பட்டார். அவர் மத்திய அமைச்சர்கள் சுஷில் குமார் ஷிண்டே மற்றும் விலாஸ்ராவ் தேஷ்முக் ஆகியோரின் ஆலோசகராகவும் இருந்தார். ஆனால் ஒரு குறிப்பிட்ட கட்சி அல்லது சமூகத்தின் மீது எந்தவிதமான விருப்பமும் இல்லாததால் இந்த வாய்ப்பை அவர் மறுத்துவிட்டார்.
# பய்யு மகாராஜ்

## மரணம்

12 ஜூன் 2018 அன்று, இந்தூரில் உள்ள தனது இல்லத்தில் மகாராஜ் தலையில் தன்னைத்தானே சுட்டுக் கொண்டு மரணமடைந்தார்.
# நந்திகம் சுரேஷ்

**நந்திகம் சுரேஷ் ** (, பிறப்பு: ஜுன் 15 1976) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் ஒய். எஸ். ஆர். காங்கிரஸ் கட்சியைச் சேர்ந்தவர். 2019 ஆம் ஆண்டு பாபட்ல மக்களவைத் தொகுதியிலிருந்து மக்களவைக்கு ஒய். எஸ். ஆர். காங்கிரஸ் கட்சி சார்பாகத் தேர்ந்தெடுக்கப்பட்டார். தற்போது 17ஆவது மக்களவையின் உறுப்பினராக உள்ளார்.
# பல்லி துர்கா பிரசாத் ராவ்

**பல்லி துர்கா பிரசாத் ராவ்** (, சூன் 15, 1956 - செப்டம்பர் 16, 2020) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் ஒய். எஸ். ஆர். காங்கிரஸ் கட்சியைச் சேர்ந்தவர். 2019 ஆம் ஆண்டு திருப்பதி மக்களவைத் தொகுதியிலிருந்து மக்களவைக்கு ஒய். எஸ். ஆர். காங்கிரஸ் கட்சி சார்பாகத் தேர்ந்தெடுக்கப்பட்டார். தற்போது 17ஆவது மக்களவையின் உறுப்பினராக உள்ளார்.
# பல்லி துர்கா பிரசாத் ராவ்

## இறப்பு

சென்னை ஆயிரம் விளக்கு கிரீம்ஸ் ரோடு அப்பல்லோ மருத்துவமனையில் காய்ச்சல் காரணமாக அனுமதிக்கப்பட்டார். அங்கு அவருக்கு கொரோனா பரிசோதனை மேற்கொள்ளப்பட்டது. அங்கு கொரானா வார்டில் அனுமதிக்கப்பட்டு சிகிச்சை பெற்று வந்த அவருக்கு திடீரென மூச்சுத்திணறல் ஏற்பட்டது.
பின்னர் செப்டம்பர் 16, 2020 அன்று மாலை சுமார் 8 மணி அளவில் பல்லி துர்கா பிரசாத் ராவ் மரணமடைந்தார்.
# ஜகத்ஜித் சிங்

**சர் ஜகத்ஜித் சிங் சாகிப் பகதூர்** *(Sir Jagatjit Singh Sahib Bahadur)* **(**24 நவம்பர் 1872 - 19 சூன் 1949) இவர் 1877 முதல் 1949 இல் தான் இறக்கும் வரை பிரிட்டிசு இந்தியாப் பேரரசில் கபுர்த்தலா என்ற சுதேச அரசின் ஆளும் மகாராஜா ஆவார். இவர் அக்டோபர் 16, 1877 அன்று கபுர்தலா மாநிலத்தின் அரியணையில் ஏறினார். நவம்பர் 24, 1890 இல் முழு ஆளும் அதிகாரங்களை ஏற்றுக்கொண்டார். பின்னர் உலகப் பயணி மற்றும் பிராங்கோபில் என ஒரு தொழிலைத் தொடங்கினார். இவர் அலுவாலியா சந்து குடும்பத்தில் பிறந்தார். இவர் 1911 இல் மகாராஜா என்ற பட்டத்தைப் பெற்றார். கபுர்த்தலா நகரில் அரண்மனைகளையும் தோட்டங்களையும் கட்டினார்; இவரது பிரதான அரண்மனையான ஜகத்ஜித் அரண்மனை என்பது வெர்சாய் அரண்மனையைப் போலவே இருந்தது.  
குருநானக்கிற்கு சுல்தான்பூர் லோதியில் ஒரு குருத்வாராவையும் கட்டினார்.  
இவர் 1925, 1927, மற்றும் 1929 ஆம் ஆண்டுகளில் ஜெனீவாவில் நடந்த உலக நாடுகள் சங்கத்தின் பொதுச் சபையின் இந்திய பிரதிநிதியாக இருந்தார். 1931 இல் வட்டமேசை மாநாட்டில் கலந்து கொண்டார். மேலும் 1949 இல் தனது 76ஆவது வயதில் இறக்கும் போது பட்டியாலா, கிழக்கு பஞ்சாப் அரசுகளின் ஒன்றியத்தின் துணைநிலை ஆளுநராக இருந்தார். இவர் பிரிட்டிசு இராச்சியத்தில் உயர்நீதிமன்றத்தின் பணியாற்றிய ஒரு சில இந்திய நீதிபதிகளில் ஒருவரான சர்தார் பகத் சிங்கின் உறவினர். இவரது பேரன் அருண் சிங் ராஜீவ் காந்தி அரசாங்கத்தில் அமைச்சராக இருந்தார்.
# ஜகத்ஜித் சிங்

## திருமணங்கள்

- இவர் முதன்முதலில் 1886 ஏப்ரல் 16 ஆம் தேதி பாப்ரோலாவில் காங்ராவைச் சேர்ந்த மியான் ரஞ்சித் சிங் குலேரியாவின் மகள் மகாராணி அர்பன்சு கௌர் சாகிபா என்பவரை திருமணம் செய்து கொண்டார். (இவர், இதய செயலிழப்பு காரணமாக 1941 அக்டோபர் 17 அன்று முசோரியில் இறந்தார்). இவர்களுக்கு ஒரு மகன் இருந்தான்.
- 1891 ஆம் ஆண்டு கட்டோச் சர்தாரின் மகள் ராணி பார்வதி கௌர் சாகிபா என்பவரை இரண்டாவது முறையாக திருமணம் செய்து கொண்டார். (இவர், பிப்ரவரி 20, 1944 இல் கபூர்தலாவில் இறந்தார்). இவர்களுக்கு ஒரு மகன் இருந்தான்.
- 1892 ஆம் ஆண்டு பசாகரைச் சேர்ந்த ஒரு ராஜபுத்திர குடும்பத்தின் இளவரசி ராணி இலட்சுமி கௌர் சாகிபா என்பவரை மூன்றாவது திருமணம் செய்து கொண்டார். (இவர், செப்டம்பர் 1959 இல் கபூர்தலாவில் இறந்தார்). இவர்களுக்கு ஒரு மகன் இருந்தான்.
- 1895இல் நான்காவதாக, சுபபாலின் திவானின் மகள் ராணி கனரி சாகிபாவி என்பவரை மணந்தார். (இவர், 1910 ஆம் ஆண்டு இறந்தார்). இவர்களுக்கு ஒரு மகனும் ஒரு மகளும் இருந்தனர்.
- இவரது ஐந்தாவது திருமணம் ராணி பிரேம் கௌர் சாகிபா என்கிற அனிதா தெல்கடோ என்பவருடன்,1908 சனவரி 28 அன்று பாரிஸில் நடந்தது. (பின்னர் விவாகரத்தானது). (இவர், 1890 இல் எசுப்பானியாவின் மாலாகாவில் பிறந்தவர். இதய செயலிழப்பால் மத்ரித்த்தில் 1962 சூலை 7 இல் இறந்தார்). இவர்களுக்கு ஒரு மகன் இருந்தான்.
- இவரது ஆறாவது திருமணம், ராணி தாரா தேவி சாகிபா என்கிற *யூஜீனியா மேரி க்ரோசுபோவா* என்ற ஒரு நடிகையுடன் இருந்தது. இவர் செக் குடியரசின் *நினா மேரி குரோசுபோவா*வின் மகளாவார்.
# அருண் சிங் (அரசியல்வாதி)

**அருண் சிங்** *(Arun Singh )* (பிறப்பு 1944 ஆகத்து 29 ) இந்திய அரசாங்கத்தின் முன்னாள் மத்திய பாதுகாப்பு மந்திரி ஆவார். ராஜீவ் காந்தி தலைமையிலான அரசாங்கத்தில் அமைச்சராக இருந்தார்.  
இவர் கபுர்த்தலாவின் அரச குடும்பத்தில் குடும்பத்தில் சிறீநகரில் பிறந்தார். இவர் கபுர்த்தலாவைச் சேர்ந்த மகாராஜா ஜகத்ஜித் சிங்கின் இரண்டாவது மகன் மகாராஜ்குமார் கரம்ஜித் சிங்கின் (1896-1967) மூத்த மகனாவார். தூன் பள்ளியிலும், தில்லி புனித இசுடீபன் கல்லூரியிலும் படித்த சிங், பின்னர் கேம்பிரிச்சு புனித கேதரின் கல்லூரியில் முதுகலை படித்தார். இங்கு இவர் ராஜீவ் காந்தியின் வகுப்புத் தோழராக இருந்தார். 1971 இல் பட்டம் பெற்றவுடன், அருண் சிங் தி மெட்டல் பாக்ஸ் என்ற நிறுவனத்திலும் பின்னர் ரெக்கிட் மற்றும் கோல்மனிலும் சேர்ந்தார். 1984 ஆம் ஆண்டில், உத்தரப் பிரதேசத்திலிருந்து மாநிலங்களவைக்குத் தேர்ந்தெடுக்கப்பட்டார். 1988 வரை பணியாற்றினார்.  
போபர்ஸ் ஊழல் வெளிப்படுவதற்கு முன்பு அரசாங்கத்தை விட்டு வெளியேறியதற்காக சிங் சில எதிர்மறையான கவனத்தை ஈர்த்தார். சிங் விளக்கமின்றி அரசாங்கத்தை விட்டு வெளியேறினார். நிறுவனத்திடமிருந்து தனக்கு பணம் எதுவும் கிடைக்கவில்லை என்று சிங் கூறினார்.  
கார்கில் போரின் போது, தேசிய ஜனநாயகக் கூட்டணியின் பாதுகாப்பு மந்திரி ஜஸ்வந்த் சிங் இவரை மீண்டும் தனது ஆலோசகராக நியமித்துக் கொண்டார்.
# தேசிய நாள் (சிங்கப்பூர்)

**சிங்கப்பூரின் தேசிய நாள்** (*National Day of Singapore*) ஆண்டுதோறும் ஆகத்து 9 ஆம் நாள் மலேசியாவில் இருந்து சிங்கப்பூர் விடுதலை பெற்றதை நினைவுகூரும் நாள் ஆகும். இவ்விடுமுறை நாளில் தேசிய நாள் அணிவகுப்பு. பிரதமரின் உரை, வான வேடிக்கைகள் ஆகியன் முக்கிய நிகழ்வுகளாக இடம்பெறுகின்றன.
# தேசிய நாள் (சிங்கப்பூர்)

## தேசிய நாள் அணிவகுப்பு

சிங்கப்பூர் தேசிய தின அணிவகுப்பு என்பது ஒரு தேசிய விழாவாகக் கொண்டாடப்படுகிறது. இவ்வணிவகுப்பு பொதுவாக மரீனா விரிகுடா, சிங்கப்பூர் விளையாட்டு மையத்தில் உள்ள தேசிய அரங்கம் அல்லது பதாங்கு ஆகிய இடங்களில் ஒன்றில் நடைபெறும். 2007 ஆம் ஆண்டில், அணிவகுப்பு முதல் முறையாக மெரினா விரிகுடாவில் உள்ள மிதக்கும் அரங்கில் நடைபெற்றது, 2016 ஆம் ஆண்டில் இது சிங்கப்பூர் விளையாட்டு மையத்தில் நடைபெற்றது. அணிவகுப்பில் அவ்வாண்டின் கருப்பொருளை விளக்கும் நிகழ்ச்சிகள் இடம்பெறுகின்றன.
# தேசிய நாள் (சிங்கப்பூர்)

## தேசிய நாள் உரை

தேசிய தின உரை 1966 முதல் ஆன்டுதோறும் நிகழ்த்தப்படுகிறது. ஒவ்வொரு ஆண்டும் சிங்கப்பூர் பிரதமர் தனது பதிவுசெய்யப்பட்ட செய்தியில், "உள்நாட்டு மற்றும் உலகளாவிய முன்னேற்றங்களை ஆராய்வது, பொருளாதார செயல்திறனை மதிப்பாய்வு செய்தல், தேசிய முன்னுரிமைகள் மற்றும் அரசாங்கத் திட்டங்களை கோடிட்டுக் காட்டுவது, சிங்கப்பூரர்கள் ஒரு ஒருங்கிணைந்த நோக்கத்துடன் முன்னேறல்", போன்றவற்றைக் கோடிட்டுக் காட்டுவார்.
# தேசிய நாள் (சிங்கப்பூர்)

## தேசிய நாள் பேரணி

தேசிய தினத்திற்கு அடுத்து வரும் 2-வது/3-வது ஞாயிற்றுக்கிழமை, சிங்கப்பூரின் பிரதமர் நாட்டு மக்களுக்கு தனது வருடாந்த உரையை நிகழ்த்துவார். இது அங்கு தேசிய தினப் பேரணி என அழைக்கப்படுகிறது. 1966 முதல் ஆண்டுதோறும் நிகழ்த்தப்படும் இப்பேரணியை பிரதமர் தனது அரசின் முக்கிய சவால்கள் மற்றும் அதன் எதிர்கால திசைகள் குறித்து உரையாற்ற பயன்படுத்துகிறார். பிரதமரின் உரைகள் மலாய், சீன மொழிகளிலும், ஆங்கிலம், தமிழ் மொழிகளிலும் இடம்பெறுகின்றன. 2007 ஆம் ஆன்டு முதல் எதிர்க்கட்சி உறுப்பினர்களும் இப்பேரணிக்கு அழைக்கப்படுகின்றனர்.
# அனிதா தெல்கடோ

**அனிதா டெல்கடோ பிரையன்ஸ்** *(Anita Delgado Briones)* (1890-1962) இவர் எசுபானிய பிளமேன்கோ நடனக் கலைஞரும், ஆந்தாலூசியாவைச் சேர்ந்த பாடகரும் ஆவார். இவர் இந்தியாவின் கபுர்த்தலாவின் மகாராஜாவை மணந்தார்.
# அனிதா தெல்கடோ

## சுயசரிதை

இவர் 1890 பிப்ரவரி 8 அன்று மாலாகாவில் பிறந்தார். குடும்பம் மத்ரித்துக்கு குடிபெயர்ந்தது. அங்கு இவரது அழகும் சகோதரியின் அழகும் வரவேற்கப்பட்டது. ஓவியர்கள் *ஜூலியோ ரோமெரோ டி டோரஸ்*ஸும் *ரிக்கார்டோ பரோஜா*வும் தங்களது ஓவியத்திற்கு மாதிரியாக இருக்குமாறு கேட்டுக் கொண்டார்கள். ஆனால் அனிதா மறுத்துவிட்டார்.  
மத்ரித்தில் எசுப்பாணிய மன்னர் பதிமூன்றாவது அல்போன்சோவின் திருமண விழாவின் போது நடந்த இவரது இசை நிகழ்ச்சியில் கபுர்த்தலாவின் மன்னர் அரசு (பிரித்தானிய இந்தியா) மன்னர் அரசு ஜகத்ஜித் சிங் இவரைச் சந்தித்தார். இவர்கள் 1908 சனவரி 28 அன்று திருமணம் செய்து கொண்டனர். இந்தியாவில் ஒரு சீக்கியத் திருமணத்திற்குப் பிறகு, இவர் தனது பெயரை மகாராணி பிரேம் கௌர் சாகிபா என்று மாற்றிக்கொண்டார்.  
பின்னர் இவர்கள் ஐரோப்பாவிலும் இந்தியாவிலும் பயணம் செய்தனர். "இம்ப்ரெஷனெஸ் டி மிஸ் வாயேஜஸ் எ லாஸ் இந்தியாஸ்" என்ற புத்தகத்த்தில் இதைப் பற்றி இவர் எழுதினார். இவர்களுக்கு அஜித் சிங் என்ற ஒரு மகன் பிறந்த்தார். (பிறப்பு: ஏப்ரல் 26, 1908), கேம்பிரிச்சுப் பல்கலைக்கழகத்திலும், தேராதூன் உள்ள இராணுவப் பள்ளியிலும் படித்தார். அஜித் சிங் அர்ஜெண்டினாவில் உள்ள இந்திய வர்த்தக ஆணையரின் உதவியாளராக இருந்தார். இவர் 1982 இல் இறந்தார்). முதல் உலகப் போரின் போது, இவரது கணவரின் 7 வது திருமணத்திற்குப் பின்னர் இவர்கள் பிரிந்தனர். இதன் விளைவாக, தெல்கடோ பாரிஸில் தனது செயலாளருடன் ரகசியமாக வசித்து வந்தார். பிரான்சுக்கு தனது நகைகளை ஏற்றிச் சென்ற ஒரு கப்பல் வழியில் மூழ்கியது. நகைகள் மில்லியன் கணக்கானவை என்று கூறப்படுகிறது. இவர் 1962 சூலை 7 அன்று மத்ரித்தில் இறந்தார்.
# அனிதா தெல்கடோ

## ஊடகங்களில்

எசுப்பானிய நடிகை *பெனிலோப் குரூஸ்* என்பவரின் நடிப்பில் *லா பிரின்செசா டி கபுர்தலா* என்ற அனிதாவின் வாழ்க்கையைப் பற்றிய ஒரு திரைப்படம் 2006 இல் படப்பிடிப்பு தொடங்கவிருந்தது. ஆனால், ஜகத்ஜித் சிங்கின் வழித்தோன்றல், சத்ருஜித் சிங், ஜேவியர் மோரோவின் புதினம் உண்மையை சிதைக்கிறது என்று கருதுவதால், படப்பிடிப்பை எதிர்த்தார். குறிப்பாக மகாராஜா அனிதாவை கருக்கலைப்பு செய்ய கட்டாயப்படுத்தினார் என்ற குற்றச்சாட்டுகள் காரணமாக இருந்தது.
# அனிதா தெல்கடோ

## புகைப்படத் தொகுப்பு

### எழுத்துகளில்

- Elisa Vázquez de Gey. *Anita Delgado. Maharani of Kapurthala*. (1998) Editorial Planeta
- Elisa Vázquez de Gey. *The Maharanis’ Dream*. (2005) Editorial Grijalbo and
- Elisa Vázquez de Gey. *The Princess of Kapurthala*. (2008) Editorial Planeta
- Javier Moro. *Pasión india*. (2005) Editorial Seix Barral
- Manuel Ocón Dueñas: *Anita Delgado*. Ed. Arguval. 1986.
# மைசூர் அரசின் பொருளாதாரம்

**மைசூர் இராச்சியம்** *(Economy of the Kingdom of Mysore)* என்பது தென்னிந்தியாவில் 1399 இல் மைசூர் பகுதியில் உடையார் அரச குலத்தின் மன்னர் யதுராய உடையார் என்பவரால் அமைக்கப்பட்ட அரசாகும். விஜயநகரப் பேரரசின் கீழ் சிற்றரசாக 1565 வரை, விஜயநகரப் பேரரசின் வீழ்ச்சி வரை ஆளப்பட்டு வந்தது. பின்னர் பல சிற்றரசுகள் தென்னிந்தியாவில் விடுதலை பெற்ற காலத்தில் மைசூரும் விடுதலை பெற்றது. நரசராச உடையார் மற்றும் சிக்க தேவராச உடையார் ஆகிய அரசர்களின் கீழ் தற்போதைய தெற்கு கர்நாடகா மாநிலத்தின் பல பகுதிகள் மைசூர் பேரரசின் கீழ் கொண்டு வரப்பட்டு இப்பகுதியில் ஒரு பலமான தன்னாட்சி அரசு 1761 வரை ஆண்டது. மைசூர் அரசைக் கைப்பற்றிய ஐதர் அலியும், அவரது மகன் திப்பு சுல்தானும் மைசூர் அரசை 1761 முதல் 1799 முடிய ஆண்டனர். ஆங்கிலேயர்களின் உதவியுடன் மீண்டும் உடையார் வம்சத்தினர் மைசூர் அரசை 1799 முதல் 1881 முடிய தன்னாட்சியுடன் ஆண்டனர். 1881ஆம் ஆண்டு முதல் மைசூர் அரசு பிரித்தானிய இந்தியாவிற்கு கப்பம் கட்டும் சுதேச சமஸ்தானங்களில் ஒன்றாக விளங்கியது. இந்தியப் பிரிவினைக்குப் பின்னர் மைசூர் அரசு அரசியல் ஒருங்கிணைப்புத் திட்டப்படி, 1950ஆம் ஆண்டில் இந்திய அரசில் இணைக்கப்பட்டது.  
மைசூரின் பொருளாதார சக்தியின் உச்சம் 18 ஆம் நூற்றாண்டின் பிற்பகுதியில் முகலாயருக்கு பிந்தைய காலத்தில் ஐதர் அலி மற்றும் திப்பு சுல்தானின் கீழ் இருந்தது. மைசூரின் செல்வத்தையும் வருவாயையும் அதிகரிக்கும் நோக்கில் அவர்கள் பொருளாதார வளர்ச்சியின் லட்சிய வேலைத்திட்டத்தை மேற்கொண்டனர். அவர்களின் ஆட்சியின் கீழ், மைசூர் விவசாயம் மற்றும் நெசவு உற்பத்தியுடன் வங்காள சுபாவை இந்தியாவின் மேலாதிக்க பொருளாதார சக்தியாக முந்தியது.  
திப்பு சுல்தானின் கீழ், மைசூர் 18 ஆம் நூற்றாண்டின் பிற்பகுதியில் இந்தியாவின் மிக உயர்ந்த உண்மையான ஊதியங்கள் மற்றும் வாழ்க்கைத் தரங்களைக் கொண்டிருந்தது. மேலும் இது ஐரோப்பாவில் மிக உயர்ந்த வாழ்க்கைத் தரங்களைக் கொண்டிருந்த பிரிட்டனுடன் ஒப்பிடத்தக்கது. மைசூரின் சராசரி தனிநபர் வருமானம் வாழ்வாதார அளவை விட ஐந்து மடங்கு அதிகமாகும்.
# மைசூர் அரசின் பொருளாதாரம்

## ஆரம்பகால வரலாறு

இராச்சியத்தின் பொருளாதாரம் விவசாயத்தை அடிப்படையாகக் கொண்டது. ஏனெனில் அதன் பெரும்பான்மையான மக்கள் கிராமவாசிகள். நிலத்தின் உரிமையானது ஒரு கௌரவமாகக் கருதப்பட்டது. அனைத்து வர்த்தகங்களிலிருந்தும் மக்கள் நேரடியாக சாகுபடியில் ஈடுபட்டிருந்தாலும் இல்லாவிட்டாலும் ஒரு பகுதியை சொந்தமாக வைத்திருப்பதை நோக்கமாகக் கொண்டிருந்தனர். வேளாண் மக்கள் நில உரிமையாளர்களாக இருந்தனர் ( வொக்கலிகர், ஜமீந்தார், *எக்கடே* ) பெரிய மற்றும் சிறியவர்கள், நிலமில்லாத பல தொழிலாளர்களை வேலைக்கு அமர்த்துவதன் மூலம் நிலத்தை *ப*யன்படுத்தினர். பணிகளுக்கான ஊதியம் பொதுவாக தானியங்களாக வழங்கப்பட்டன. சிறு விவசாயிகள் கூட தேவை ஏற்பட்டால் தொழிலாளர்களாக வேலைக்குச் செல்லத் தயாராக இருந்தனர். இந்த நிலமற்ற தொழிலாளர்கள் கிடைத்ததன் காரணமாகவே அரண்மனைகள், கோயில்கள், மசூதிகள், அணைக்கட்டுகள் மற்றும் குளங்கள் போன்ற முக்கிய திட்டங்களை மன்னர்களும் நில உரிமையாளர்களும் நிறைவேற்ற முடிந்தது. நிலம் ஏராளமாக இருந்ததாலும், மக்கள் தொகை ஒப்பீட்டளவில் குறைவாக இருந்ததாலும், நில உரிமையில் எந்த வாடகையும் வசூலிக்கப்படவில்லை. அதற்கு பதிலாக, நில உரிமையாளர்கள் சாகுபடிக்கு வரி செலுத்தினர். இது, பொதுவாக அறுவடை செய்யப்பட்ட அனைத்து பொருட்களிலும் ஒரு பாதி வரை இருக்கும்.
# மைசூர் அரசின் பொருளாதாரம்

## திப்பு சுல்தான்

உருவப்படம், 1792 ]]
1782 முதல் 1799 வரை மைசூரை ஆண்ட திப்பு சுல்தான், தனது இராச்சியத்தின் பல்வேறு இடங்களில் அரசு வர்த்தகக் கிடங்குகளை நிறுவிய பெருமைக்குரியவராவார். கூடுதலாக, கராச்சி, ஜித்தா மற்றும் மஸ்கத் போன்ற வெளிநாட்டிலும் கிடங்குகளை நிறுவி, அங்கு மைசூர் தயாரிப்புகளை விற்கவும் ஏற்பாடு செய்தார். தச்சு மற்றும் உலோக வேலையில் பிரெஞ்சு தொழில்நுட்பம் முதன்முறையாக பயன்படுத்தப்பட்டது . மேலும், திப்பு ஆட்சியில் சீன தொழில்நுட்பம் சர்க்கரை உற்பத்திக்கு பயன்படுத்தப்பட்டது. அதே நேரத்தில் வங்காளத்திலிருந்து தொழில்நுட்பம் பட்டு வளர்ப்பு துறையை மேம்படுத்த உதவியது. கனகபுரா மற்றும் தரமண்டல்பேட்டை ஆகிய இடங்களில் முறையே பீரங்கிகள் மற்றும் துப்பாக்கியை தயாரிப்பதற்காக மாநில தொழிற்சாலைகள் நிறுவப்பட்டன. சர்க்கரை, உப்பு, இரும்பு, மிளகு, ஏலக்காய், வெற்றிலை, புகையிலை மற்றும் சந்தனம் போன்ற அத்தியாவசிய பொருட்களின் உற்பத்தியையும், சந்தனத்திலிருந்து தூப எண்ணெயை பிரித்தெடுப்பதையும், வெள்ளி, தங்கம் மற்றும் விலைமதிப்பற்ற கற்களை வெட்டியெடுப்பதையும் அரசு ஏகபோகப்படுத்தியது. சந்தனம் சீனாவிற்கும் பாரசீக வளைகுடா நாடுகளுக்கும் ஏற்றுமதி செய்யப்பட்டது. மேலும் இராச்சியத்திற்குள் இருபத்தி ஒரு மையங்களில் பட்டு வளர்ப்பு உருவாக்கப்பட்டது.  
நில உரிமையாளர்களுக்கும் அவரது தொழிலாளர்களுக்கும் இடையே ஒரு பிணைப்பு இருந்தது. அவர்கள் பணியாள் அல்லது படியாள் என்று அழைக்கப்பட்டனர். இந்த அமைப்பில், ஒரு நிலத்தில் வேலை இல்லாத போது, தொழிலாளர்கள் வேறொரு இடத்தில் வேலை தேடுவதற்கு அனுமதிக்கப்பட்டனர். ஆனால் நில உரிமையாளரால் தேவைப்படும் போதெல்லாம் திரும்பி வர வேண்டிய கட்டாயத்தில் இருந்தனர். இது பரஸ்பர நன்மையைக் கொண்டிருந்தது. இது நிலமற்றவர்களுக்கு வழக்கமான வேலைவாய்ப்பை உறுதிசெய்தது . மேலும் அவர்களின் பட்டினியைத் தடுத்தது. எவ்வாறாயினும், உழைப்பு தேவைப்படும் காலங்களில் நில உரிமையாளர்கள் தொழிலாளர் விகிதங்களை அதிகரிக்க தேவையில்லை. அதற்கு பதிலாக, திருமணங்கள் மற்றும் பிற குடும்ப விழாக்கள் போன்ற தேவைப்படும் காலங்களில் அவர்கள் தொழிலாளருக்கு கடன்களையும் பரிசுகளையும் நியாயமாக வழங்கினர். இந்த கடன்கள் தொழிலாளிக்கு கடனுக்கான வட்டி வசூலிக்கப்படாத நில உரிமையாளருக்கு கட்டுப்படுகின்றன. அதற்கு பதிலாக, நில உரிமையாளருடனான தனது பிணைப்பிலிருந்து நிரந்தரமாக தன்னை விடுவித்துக் கொள்ளவும், வேறொரு இடத்தில் வேலை தேடவும் விரும்பினால் மட்டுமே தொழிலாளி அசல் தொகையை திருப்பித் தர வேண்டும்.
# மைசூர் அரசின் பொருளாதாரம்

## பட்டுத் தொழில்

மைசூர் பட்டுத் தொழில் முதலில் திப்பு சுல்தானின் ஆட்சியில் தொடங்கப்பட்டது. பின்னர் இது உலகளாவிய மந்தநிலையால் பாதிக்கப்பட்டது. மேலும், இறக்குமதி செய்யப்பட்ட பட்டு மற்றும் ரேயானில் இருந்து போட்டியும் எழுந்த்து. 20 ஆம் நூற்றாண்டின் இரண்டாம் பாதியில், மீண்டும் இது புத்துயிர் பெற்றது. மைசூர் மாநிலம் இந்தியாவின் சிறந்த பட்டு உற்பத்தியாளராக ஆனது.
# பெல்லனா சந்திரசேகர்

**பெல்லனா சந்திரசேகர்** (Bellana Chandra Sekhar) என்பவர் ஓர் இந்திய அரசியல்வாதியும், நாடாளுமன்ற உறுப்பினரும் ஆவார். 1961 ஆம் ஆண்டு ஆகத்து மாதம் 11 ஆம் நாள் பெல்லனா பிறந்தார். இவர் ஒய். எஸ். ஆர். காங்கிரஸ் கட்சியைச் சேர்ந்தவர். 2019 ஆம் ஆண்டு விஜயநகரம் மக்களவைத் தொகுதியிலிருந்து மக்களவைக்கு ஒய். எஸ். ஆர். காங்கிரஸ் கட்சி சார்பாகத் தேர்ந்தெடுக்கப்பட்டார். தற்போது 17 ஆவது மக்களவையின் உறுப்பினராக உள்ளார் .
# எம். வி. வி. சத்தியநாராயணா

**எம். வி. வி. சத்தியநாராயணா** (M. V. V. Satyanarayana) ஓர் இந்திய அரசியல்வாதியும் நாடாளுமன்ற உறுப்பினரும் ஆவார். இவர் ஒய். எஸ். ஆர். காங்கிரஸ் கட்சி யைச் சேர்ந்தவர் . 2019 ஆம் ஆண்டு விசாகப்பட்டினம் மக்களவைத் தொகுதியிலிருந்து மக்களவைக்கு ஒய். எஸ். ஆர். காங்கிரஸ் கட்சி சார்பாகத் தேர்ந்தேடுக்கப்பட்டார். தற்போது 17 ஆவது மக்களவையின் உறுப்பினராக உள்ளார் .
# யாழ்ப்பாணம் தேர்தல் பிரிவு

**யாழ்ப்பாணம் தேர்தல் பிரிவு** (*Jaffna Polling Division*) என்பது இலங்கையின் வட மாகாணத்தில் யாழ்ப்பாணம் தேர்தல் மாவட்டத்தில் 1982 முதல் நடைமுறையில் உள்ள ஒரு வாக்கெடுப்புத் தொகுதி ஆகும்.  
1978 ஆம் ஆண்டில் அறிமுகப்படுத்தப்பட்ட புதிய அரசியலமைப்பின் படி, இலங்கையில் விகிதாசாரப் பிரதிநிதித்துவத் தேர்தல் முறை அறிமுகப்படுத்தப்பட்டதை அடுத்து, நடைமுறையில் இருந்த 160 தேர்தல் தொகுதிகள் கலைக்கப்பட்டு பதிலாக 22 பல-அங்கத்தவர்களைக் கொண்ட தேர்தல் மாவட்டங்கள் உருவாக்கப்பட்டன. 1982 அரசுத்தலைவர் தேர்தலில் 1947 முதல் நடைமுறையில் இருந்த யாழ்ப்பாணம் தேர்தல் தொகுதி யாழ்ப்பாணத் தேர்தல் மாவட்டத்தில் உள்ளடக்கப்பட்டது. ஆனாலும், வாக்குக் கணிப்புகள் தேர்தல் பிரிவுகளின் படி கணக்கெடுக்கப்பட்டு, பின்னர் யாழ்ப்பாணத் தேர்தல் மாவட்டத்தின் மொத்தக்கணக்கில் சேர்க்கப்படுகின்றது.
# யாழ்ப்பாணம் தேர்தல் பிரிவு

## அரசுத்தலைவர் தேர்தல்கள்

### 2019 அரசுத்தலைவர் தேர்தல்

| கட்சி | யாழ்ப்பாணம் | யாழ்ப்பாணம் தேர்தல் மாவட்டம் | இலங்கை |  |  |  |
| --- | --- | --- | --- | --- | --- | --- |
| பு.ச.மு | 20,792 | 85.51% | 312,722 | 83.86% | 5,564,239 | 41.99% |
| இ.பொ.ச.மு | 1,617 | 6.65% | 23,261 | 6.24% | 6,924,255 | 52.25% |
| ஏனைய கட்சிகள் (வாக்குகள் < 1%) | 1,151 | 4.73% | 23,295 | 6.25% | 717,212 | 5.41% |
| சுயேச்சைக்குழு 10 | 466 | 1.92% | 6,845 | 1.84% | 12,256 | 0.09% |
| சனநாயக ஐக்கிய தேசிய முனன்ணி | 288 | 1.18% | 6,790 | 1.82% | 34,537 | 0.26% |
# யாழ்ப்பாணம் தேர்தல் பிரிவு

## அரசுத்தலைவர் தேர்தல்கள்

### 2015 அரசுத்தலைவர் தேர்தல்

| கட்சி | யாழ்ப்பாணம் | யாழ்ப்பாணம் தேர்தல் மாவட்டம் | இலங்கை |  |  |  |
| --- | --- | --- | --- | --- | --- | --- |
| பு.ச.மு | 17,994 | 77.91% | 253,574 | 74.42% | 6,217,162 | 51.28% |
| ஐ.ம.சு.கூ | 4,502 | 19.49% | 74,454 | 21.85% | 5,768,090 | 47.58% |
| ஏனைய கட்சிகள் (வாக்குகள் < 1%) | 600 | 2.60% | 12,723 | 3.73% | 138,200 | 1.14% |
# யாழ்ப்பாணம் தேர்தல் பிரிவு

## அரசுத்தலைவர் தேர்தல்கள்

### 2010 அரசுத்தலைவர் தேர்தல்

| கட்சி | யாழ்ப்பாணம் | யாழ்ப்பாணம் தேர்தல் மாவட்டம் | இலங்கை |  |  |  |
| --- | --- | --- | --- | --- | --- | --- |
| பு.ச.மு | 7,914 | 66.17% | 113,877 | 63.84% | 4,173,185 | 40.15% |
| ஐ.ம.சு.கூ | 3,296 | 27.56% | 44,154 | 24.75% | 6,015,934 | 57.88% |
| ஏனைய கட்சிகள் (வாக்குகள் < 1%) | 485 | 4.06% | 13,808 | 7.74% | 171,542 | 1.65% |
| ஐக்கிய சனநாயக முன்னணி | 139 | 1.16% | 3,325 | 1.86% | 23,290 | 0.22% |
| சுயே. 5 | 126 | 1.05% | 3,205 | 1.80% | 9,662 | 0.09% |
# யாழ்ப்பாணம் தேர்தல் பிரிவு

## அரசுத்தலைவர் தேர்தல்கள்

### 2005 அரசுத்தலைவர் தேர்தல்

| கட்சி | யாழ்ப்பாணம் | யாழ்ப்பாணம் தேர்தல் மாவட்டம் | இலங்கை |  |  |  |
| --- | --- | --- | --- | --- | --- | --- |
| ஐ.தே.க | 301 | 68.72% | 5,523 | 70.20% | 4,706,366 | 48.43% |
| ஐ.ம.சு.கூ | 124 | 28.31% | 1,967 | 25.00% | 4,887,152 | 50.29% |
| ஏனைய கட்சிகள் (வாக்குகள் < 1%) | 13 | 2.97% | 378 | 4.80% | 123,521 | 1.27% |
# யாழ்ப்பாணம் தேர்தல் பிரிவு

## அரசுத்தலைவர் தேர்தல்கள்

### 1999 அரசுத்தலைவர் தேர்தல்

| கட்சி | யாழ்ப்பாணம் | யாழ்ப்பாணம் தேர்தல் மாவட்டம் | இலங்கை |  |  |  |
| --- | --- | --- | --- | --- | --- | --- |
| ம.கூ | 3,471 | 48.80% | 52,043 | 46.65% | 4,312,157 | 51.12% |
| ஐதேக | 3,263 | 45.87% | 48,005 | 43.03% | 3,602,748 | 42.71% |
| ஏனைய கட்சிகள் (வாக்குகள் < 1%) | 228 | 3.21% | 8,129 | 7.29% | 496,938 | 5.89% |
| இடது சனநாயகக் கூட்டணி | 151 | 2.12% | 3,394 | 3.04% | 23,668 | 0.28% |
# யாழ்ப்பாணம் தேர்தல் பிரிவு

## அரசுத்தலைவர் தேர்தல்கள்

### 1994 அரசுத்தலைவர் தேர்தல்

| கட்சி | யாழ்ப்பாணம் | யாழ்ப்பாணம் தேர்தல் மாவட்டம் | இலங்கை |  |  |  |
| --- | --- | --- | --- | --- | --- | --- |
| ம.கூ | 1,143 | 89.86% | 16,934 | 96.35% | 4,709,205 | 62.28% |
| ஐதேக | 108 | 8.49% | 223 | 1.27% | 2,715,283 | 35.91% |
| சுயே. 2 | 15 | 1.18% | 341 | 1.94% | 58,888 | 0.78% |
| ஏனைய கட்சிகள் (வாக்குகள் < 1%) | 6 | 0.47% | 77 | 0.44% | 78,152 | 1.03% |
# யாழ்ப்பாணம் தேர்தல் பிரிவு

## அரசுத்தலைவர் தேர்தல்கள்

### 1988 அரசுத்தலைவர் தேர்தல்

| கட்சி | யாழ்ப்பாணம் | யாழ்ப்பாணம் தேர்தல் மாவட்டம் | இலங்கை |  |  |  |
| --- | --- | --- | --- | --- | --- | --- |
| இ.ம.க | 3,616 | 33.99% | 42,198 | 35.15% | 235,701 | 4.63% |
| இ.சு.க | 3,546 | 33.34% | 44,197 | 36.82% | 2,289,857 | 44.95% |
| ஐதேக | 3,475 | 32.67% | 33,650 | 28.03% | 2,569,199 | 50.43% |
# யாழ்ப்பாணம் தேர்தல் பிரிவு

## அரசுத்தலைவர் தேர்தல்கள்

### 1982 அரசுத்தலைவர் தேர்தல்

| கட்சி | யாழ்ப்பாணம் | யாழ்ப்பாணம் தேர்தல் மாவட்டம் | இலங்கை |  |  |  |
| --- | --- | --- | --- | --- | --- | --- |
| அ.இ.த.கா | 9,319 | 47.78% | 87,263 | 40.03% | 173,934 | 2.67% |
| ஐதேக | 6,419 | 32.91% | 44,775 | 20.54% | 3,450,815 | 52.93% |
| இ.சு.க | 3,258 | 16.71% | 77,210 | 35.42% | 2,546,348 | 39.05% |
| ஏனைய கட்சிகள் (வாக்குகள் < 1%) | 496 | 2.54% | 8,650 | 3.97% | 348,954 | 5.35% |
# யாழ்ப்பாணம் தேர்தல் பிரிவு

## நாடாளுமன்றத் தேர்தல்கள்

### 2020 நாடாளுமன்றத் தேர்தல்

| கட்சி | யாழ்ப்பாணம் | யாழ்ப்பாணம் தேர்தல் மாவட்டம் | இலங்கை |  |  |  |
| --- | --- | --- | --- | --- | --- | --- |
| இதக | 7,634 | 33% | 112,967 | 31.46% | 327,168 | 2.82% |
| ஈமசக | 5,545 | 23.97% | 45,797 | 12.75% | 61,464 | 0.53% |
| அஇதகா | 4,642 | 20.06% | 55,303 | 15.4% | 67,766 | 0.58% |
| இசுக | 1,469 | 6.35% | 49,373 | 13.75% | 66,579 | 0.57% |
| தமதேகூ | 1,372 | 5.67% | 35,925 | 10% | 51,301 | 0.44% |
| ஐமச | 805 | 3.48% | 13,564 | 3.78% | 2,771,984 | 23.9% |
| சுயே. குழு 9 | 374 | 1.62% | 3,331 | 0.92% | 3,331 | 0.03% |
| சனநாயக இடது முன்னணி | 254 | 1.1% | 1,656 | 0.46% | 2,964 | 0.03% |
| ஏனைய கட்சிகள் (வாக்குகள்< 1%) | 1,101 | 4.75% | 39,224 | 11.48% | 8,990,771 | 71.04% |
# யாழ்ப்பாணம் தேர்தல் பிரிவு

## நாடாளுமன்றத் தேர்தல்கள்

### 2015 நாடாளுமன்றத் தேர்தல்

| கட்சி | யாழ்ப்பாணம் | யாழ்ப்பாணம் தேர்தல் மாவட்டம் | இலங்கை |  |  |  |
| --- | --- | --- | --- | --- | --- | --- |
| இ.த.க | 13,545 | 68.28% | 207,577 | 70.08% | 515,963 | 4.63% |
| ஈ.ம.ஜ.க | 2,203 | 11.10% | 30,232 | 10.21% | 33,481 | 0.30% |
| ஐதேக | 1,414 | 7.13% | 20,025 | 6.76% | 5,098,916 | 45.77% |
| அ.இ.த.கா | 1,132 | 5.71% | 15,022 | 5.07% | 18,644 | 0.17% |
| ஐ.ம.சு.கூ | 1,110 | 5.60% | 17,309 | 5.84% | 4,732,664 | 42.48% |
| ஏனைய கட்சிகள் (வாக்குகள் < 1%) | 434 | 2.19% | 6,034 | 2.04% | 580,476 | 5.21% |
# யாழ்ப்பாணம் தேர்தல் பிரிவு

## நாடாளுமன்றத் தேர்தல்கள்

### 2010 நாடாளுமன்றத் தேர்தல்

| கட்சி | யாழ்ப்பாணம் | யாழ்ப்பாணம் தேர்தல் மாவட்டம் | இலங்கை |  |  |  |
| --- | --- | --- | --- | --- | --- | --- |
| இ.த.க | 4,713 | 46.59% | 65,119 | 44.03% | 233,190 | 2.91% |
| ஐ.ம.சு.கூ | 3,479 | 34.39% | 47,622 | 32.20% | 4,846,388 | 60.38% |
| அ.இ.த.கா | 688 | 6.80% | 6,362 | 4.30% | 7,544 | 0.09% |
| ஐதேக | 616 | 6.09% | 12,624 | 8.54% | 2,357,057 | 29.37% |
| ஏனைய கட்சிகள் (வாக்குகள் < 1%) | 489 | 4.83% | 13,279 | 8.98% | 486,787 | 6.06% |
| த.வி.கூ | 130 | 1.29% | 2,892 | 1.96% | 9,223 | 0.11% |
# யாழ்ப்பாணம் தேர்தல் பிரிவு

## நாடாளுமன்றத் தேர்தல்கள்

### 2004 நாடாளுமன்றத் தேர்தல்

| கட்சி | யாழ்ப்பாணம் | யாழ்ப்பாணம் தேர்தல் மாவட்டம் | இலங்கை |  |  |  |
| --- | --- | --- | --- | --- | --- | --- |
| இ.த.க | 16,353 | 87.78% | 257,320 | 90.60% | 633,203 | 6.85% |
| ஈ.ம.ஜ.க | 1,710 | 9.18% | 18,612 | 6.55% | 24,942 | 0.27% |
| IP1D | 360 | 1.93% | 5,156 | 1.82% | 6,121 | 0.07% |
| ஏனைய கட்சிகள் (வாக்குகள் < 1%) | 207 | 1.11% | 2,938 | 1.03% | 764,786 | 8.28% |
# யாழ்ப்பாணம் தேர்தல் பிரிவு

## நாடாளுமன்றத் தேர்தல்கள்

### 2001 நாடாளுமன்றத் தேர்தல்

| கட்சி | யாழ்ப்பாணம் | யாழ்ப்பாணம் தேர்தல் மாவட்டம் | இலங்கை |  |  |  |
| --- | --- | --- | --- | --- | --- | --- |
| த.வி.கூ | 7,368 | 56.88% | 102,324 | 54.84% | 348,164 | 3.89% |
| ஈ.ம.ஜ.க | 3,647 | 28.15% | 57,208 | 30.66% | 72,783 | 0.81% |
| ஐதேக | 974 | 7.52% | 16,245 | 8.71% | 4,086,026 | 45.62% |
| சுயேச்சைக் குழு | 311 | 2.40% | 2,677 | 1.43% | 2,900 | 0.03% |
| இலங்கை முசுலிம் காங்கிரசு | 299 | 2.31% | 3,364 | 1.80% | 105,346 | 1.18% |
| புளொட் | 274 | 2.12% | 1,454 | 0.78% | 16,669 | 0.19% |
| ஏனைய கட்சிகள் (வாக்குகள் < 1%) | 81 | 0.63% | 3,326 | 1.78% | 927,588 | 10.36% |
# யாழ்ப்பாணம் தேர்தல் பிரிவு

## நாடாளுமன்றத் தேர்தல்கள்

### 2000 நாடாளுமன்றத் தேர்தல்

| கட்சி | யாழ்ப்பாணம் | யாழ்ப்பாணம் தேர்தல் மாவட்டம் | இலங்கை |  |  |  |
| --- | --- | --- | --- | --- | --- | --- |
| ஈ.ம.ஜ.க | 1,571 | 30.06% | 41,536 | 36.13% | 50,702 | 0.59% |
| த.வி.கூ | 1,277 | 24.43% | 32,761 | 28.50% | 105,907 | 1.23% |
| ஐதேக | 581 | 11.12% | 10,896 | 9.48% | 3,451,765 | 40.12% |
| புளொட் | 471 | 9.01% | 4,778 | 4.16% | 20,655 | 0.24% |
| சுயே. குழு 2 | 406 | 7.77% | 4,905 | 4.27% | 31,443 | 0.37% |
| அ.இ.த.கா | 394 | 7.54% | 10,618 | 9.24% | 27,289 | 0.32% |
| சுயே. குழு 3 | 226 | 4.32% | 1,633 | 1.42% | 6,109 | 0.07% |
| சுயே. குழு 6 | 120 | 2.30% | 2,058 | 1.79% | 3,162 | 0.04% |
| சுயே. குழு 1 | 114 | 2.18% | 1,641 | 1.43% | 9,799 | 0.11% |
| ஏனைய கட்சிகள் (வாக்குகள் < 1%) | 67 | 1.28% | 4,145 | 3.61% | 887,501 | 10.32% |
# யாழ்ப்பாணம் தேர்தல் பிரிவு

## நாடாளுமன்றத் தேர்தல்கள்

### 1994 நாடாளுமன்றத் தேர்தல்

| கட்சி | யாழ்ப்பாணம் | யாழ்ப்பாணம் தேர்தல் மாவட்டம் | இலங்கை |  |  |  |
| --- | --- | --- | --- | --- | --- | --- |
| இலங்கை முசுலிம் காங்கிரசு | 1,914 | 94.66% | 2,098 | 15.56% | 143,307 | 1.80% |
| சுயே. குழு 2 | 76 | 3.76% | 10,744 | 79.71% | 16,690 | 0.21% |
| சுயே. குழு 1 | 26 | 1.29% | 374 | 2.77% | 48,199 | 0.61% |
| ஏனைய கட்சிகள் (வாக்குகள் < 1%) | 6 | 0.30% | 263 | 1.95% | 9,411 | 0.12% |
# யாழ்ப்பாணம் தேர்தல் பிரிவு

## நாடாளுமன்றத் தேர்தல்கள்

### 1989 நாடாளுமன்றத் தேர்தல்

| கட்சி | யாழ்ப்பாணம் | யாழ்ப்பாணம் தேர்தல் மாவட்டம் | இலங்கை |  |  |  |
| --- | --- | --- | --- | --- | --- | --- |
| சுயேச்சை | 18,688 | 62.95% | 150,340 | 62.68% | 175,579 | 3.14% |
| த.வி.கூ | 5,323 | 17.93% | 60,013 | 25.02% | 188,594 | 3.37% |
| இலங்கை முசுலிம் காங்கிரசு | 3,387 | 11.41% | 8,439 | 3.52% | 202,016 | 3.61% |
| அ.இ.த.கா | 1,410 | 4.75% | 7,610 | 3.17% | 7,610 | 0.14% |
| ஐதேக | 470 | 1.58% | 5,460 | 2.28% | 2,838,005 | 50.71% |
| புளொட் | 409 | 1.38% | 7,993 | 3.33% | 19,150 | 0.34% |
# யாழ்ப்பாணம் தேர்தல் பிரிவு

## இனப்பரம்பல்

### இனம்

யாழ்ப்பாணத் தேர்தல் பிரிவில் இலங்கைத் தமிழர் பெரும்பான்மையாக (95.6%) உள்ளனர். ஒப்பீட்டுக்காக, யாழ்ப்பாணத் தேர்தல் மாவட்டத்தில் இலங்கைத் தமிழர் பெரும்பான்மையாக (98.6%) வசிக்கின்றனர்.
# யாழ்ப்பாணம் தேர்தல் பிரிவு

## இனப்பரம்பல்

### சமயம்

யாழ்ப்பாணத் தேர்தல் பிரிவில் கத்தோலிக்கர் பெரும்பான்மையாக (52.9%) உள்ளனர்.ளாதற்கடுத்ததாக, இந்துக்கள் (37.7%) உள்ளனர். ஒப்பீட்டுக்காக, யாழ்ப்பாணம் தேர்தல் மாவட்டம் இந்துக்களைப் பெரும்பான்மையாகவும் (82.6%), அடுத்ததாக கத்தோலிக்கரும் (12.6%) உள்ளனர்.
# பாய் பாலா

**பாய் பாலா** (1466-1544), *தல்வண்டி ராய் போய்* (நங்கனா சாஹிப்) எனும் இடத்தில் பிறந்தார். இவர் பாய் மர்தானா மற்றும் குருநானக்கின் ஆகியோரின் வாழ்நாள் தோழரும் ஆவார். இவர் குருநானக் மற்றும் பாய் மர்தானாவுடன் சீனா, மக்கா மற்றும் இந்தியாவைச் சுற்றியுள்ள பகுதிகளுக்கு பயணம் செய்தார். இவர் 1544 ஆம் ஆண்டு *கதூர் சாஹிப்* எனும் இடத்தில் இறந்ததாகக் கூறப்படுகிறது.
# பாய் பாலா

## நம்பகத்தன்மை

பாய் பாலாவின் இருப்பு குறித்து, குறிப்பாக சீக்கிய கல்வித்துறைக்குள் பெருமளவிலான விவாதம் நடந்துள்ளது. இதற்கான காரணங்கள்:
- குருநானக்கின் அனைத்து முக்கிய சீடர்களையும் பட்டியலிட்டுள்ள *பாய் குர்தாஸ்* பாய் பாலாவின் பெயரைக் குறிப்பிடவில்லை (அதேவேளை அவர் ராய் புலாரையும் குறிப்பிடவில்லை).
- பாய் மணிசிங்கின் *பகத் ரத்தன்வாலி*யிலும் இவரது பெயர் குறிப்பிடப்படவில்லை.
- பாய் பாலாவின் *ஜனம்சகி*யில் பல்வேறு முரண்பாடுகள் உள்ளன.
- குரு கோவிந்த் சிங்கின் காலத்தில் மட்டுமே புழக்கத்திலிருந்த *வாகே குரு ஜி கி ஃபதே* எனும் சொற்றொடர் சீக்கிய வணக்கம் எனும் பொருளில் பயன்படுத்தப்பட்டுள்ளது.
# இரண்டாம் நெக்தனெபோ

பெண் கடவுளும், இரண்டாம் நெக்தனெபோவும்]]
, தற்போது பிரித்தானிய அருங்காட்சியகத்தில்]]
எனும் காகிதத்தில் எழுதப்பட்ட பார்வோன் இரண்டாம் நெக்தனென்போவின் கனவு]]  
**இரண்டாம் நெக்தனெபோ** (**Nectanebo II**) பிந்தைய கால எகிப்திய இராச்சியத்தை ஆண்ட 30-ஆம் வம்சத்தின் இறுதி பார்வோனும், இறுதி எகிப்திய இன பார்வோனும் ஆவார். இவர் எகிப்தை கிமு 360 முதல் கிமு 342 முடிய 22 ஆன்டுகள் ஆட்சி செய்தார். இவரது ஆட்சிக்குப் பின்னர் பண்டைய எகிப்தை கைப்பற்றிய எகிப்தியர் அல்லாத பாரசீகத்தின் அகாமனிசியப் பேரரசர்களும், கிரேக்க தலாமி வம்சத்தவர்களும், உரோமைப் பேரரசர்களும் கிமு 303 முதல் கிபி 641 முடிய ஆண்டனர்.  
இரண்டாம் நெக்தனெபோவின் ஆட்சிக் காலத்தில் போற்றப்பட்ட சிறப்பான எகிப்தியக் கலைகள், பின்னர் எகிப்தை கிரேக்க தாலமி வம்சத்தினர்களுக்கு விட்டுசசெல்லப்பட்டது.
# இரண்டாம் நெக்தனெபோ

## பெலுசியம் சண்டை

கிமு 343-இல் பாரசீகத்தின் அகாமனிசியப் பேரரசர் மூன்றாம் அர்தசெராக்சஸ் படையினர்களுக்கும், பிந்தைய கால எகிப்திய இராச்சியத்தை ஆண்ட 30-ஆம் வம்ச இறுதிப் பார்வோன் இரண்டாம் நெக்தனெபோ படையினர்களுக்கும் நைல் வடிநிலத்தின் கிழக்கில் அமைந்த பெலுசியம் எனுமிடத்தில் நடைபெற்ற போரில், எகிப்தியர்கள் தோல்வியுற்றனர். இப்போரின் முடிவில் எகிப்தில் எகிப்தியர்களின் பிந்தைய கால இராச்சியத்தின் ஆட்சி முடிவுற்றது.
# இரண்டாம் நெக்தனெபோ

## இதனையும் காண்க

- பிந்தைய கால எகிப்திய இராச்சியம்
- பெலுசியம் சண்டை (கிமு 343)
- பெலுசியம் சண்டை (கிமு 525)
- பண்டைய எகிப்திய அரசமரபுகள்
- எகிப்திய பார்வோன்கள்
# அடலா பிரபாகர் ரெட்டி

**அடலா பிரபாகர் ரெட்டி** (Adala Prabhakar Reddy) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். 1948 ஆம் ஆண்டு அக்டோபர் மாதம் 25 ஆம் நாள் இவர் பிறந்தார். ஒய். எஸ். ஆர். காங்கிரஸ் கட்சியைச் சேர்ந்த இவர் 2019 ஆம் ஆண்டு நெல்லூர் மக்களவைத் தொகுதியிலிருந்து மக்களவைக்கு போட்டியிட்டு ஒய். எஸ். ஆர். காங்கிரஸ் கட்சி சார்பாகத் தேர்ந்தெடுக்கப்பட்டார். தற்போது 17 ஆவது மக்களவையின் உறுப்பினராக உள்ளார்.
# முதலாம் நெக்தனெபோ

எதிரான போரில், முதலாம் நெக்தனெபோவிற்கு உதவிட வந்த ஏதன்ஸ் நாட்டு போர்ப்படைத் தலைவர் (இடது) மற்றும் ஸ்பார்ட்டா நாட்டு மன்னர் (நடுவில்)]]  
**முதலாம் நெக்தனெபோ** (**Nectanebo I**) பிந்தைய கால எகிப்திய இராச்சியத்தை ஆண்ட முப்பதாம் வம்சத்தின் முதல் பார்வோன் ஆவார். இவர் பண்டைய எகிப்தை கிமு 379 முதல் 361 முடிய 18 ஆண்டுகள் ஆட்சி செய்தார்.
# முதலாம் நெக்தனெபோ

## எகிப்து மீதான பாரசீகர்களின் படையெடுப்புகள்

முதலாம் நெக்தனெபோவின் ஆட்சிக் காலத்தில், பாரசீகத்தின் அகாமனிசியப் பேரரசர் இரண்டாம் அர்தசெராக்சஸ் இரண்டு இலட்சம் படைவீரர்கள் மற்றும் 500 போர்க்கப்பல்களுடன் கீழ் எகிப்தை முற்றுகையிட்டார். முற்றுகையின் போது எகிப்தியர்களுக்கு கிரேக்கப்படைகள் உதவியதாலும், நைல் நதியில் ஏற்பட்ட பெரும் வெள்ளப் பெருக்காலும், எகிப்தை கைப்பற்ற முடியாமல் பாரசீகப்படைகள் பின்வாங்கியது.
# முதலாம் நெக்தனெபோ

## இதனையும் காண்க

- பண்டைய எகிப்திய அரசமரபுகள்
- எகிப்திய பார்வோன்கள்
# ஒய். எஸ். அவினாஷ் ரெட்டி

**ஒய்.எஸ். அவினாஷ் ரெட்டி** (*Y.S. Avinash Reddy*, பிறப்பு: 27 அகத்து 1984) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் ஒய். எஸ். ஆர். காங்கிரஸ் கட்சியைச் சேர்ந்தவர். 2019-ஆம் ஆண்டு இருந்து கடப்பா மக்களவைத் தொகுதியிலிருந்து மக்களவைக்கு ஒய். எஸ். ஆர். காங்கிரஸ் கட்சி சார்பாகத் தேர்ந்தெடுக்கப்பட்டார். தற்போது 17-ஆவது மக்களவையின் உறுப்பினராக உள்ளார். அவினாஷ் ரெட்டி, ஆந்திர முதல்வர் ஜெகன்மோகன் ரெட்டியின் நெருங்கிய உறவினர் ஆவார்.
# இல்லிக்கல் கல்லு

**இல்லிக்கல் கல்லு** (*Illickal Kallu*) என்பது தென்னிந்தியாவின் கேரளத்தின், கோட்டயம் மாவட்டத்தில் இல்லிக்கல் மலையின் மேல் அமைந்துள்ள ஒரு பகுதி ஆகும். கோட்டயம் தொடருந்து நிலையத்திலிருந்து இல்லிகல் கல்லுக்கான தொலைவு 57 கி.மீ. ஆகும். கடல் மட்டத்திலிருந்து சுமார் 3400 அடி உயரத்தில் அமைந்துள்ள இல்லிக்கல் கல்லு, மூன்னிலாவ் மற்றும் மீனாசில் தாலுகாவின் தலநாடு கிராமத்தில் ஒரு முக்கிய சுற்றுலா தலமாகும். இந்தப் பாறையின் ஒரு பாதி மட்டுமே எஞ்சியிருக்கிறது, பாறையின் மற்ற பாதி விழுந்துவிட்டது. இதன் அருகிலுள்ள நகரம் டீகோய் . இந்த மலை உச்சியில் இருந்து ஏராளமான மலை ஓடைகள் உருவாகி கீழே பாய்ந்து மீனாசிலாறை உருவாக்குகின்றன. சுற்றுலா பயணிகள் சிகரத்தை அடைய ஒரு கி.மீ. தொலைவுக்கு மலையேற வேண்டும்.  
இல்லிக்கல் மலையில் மூன்று மலைகள் உள்ளன. ஒவ்வொன்றும் கடல் மட்டத்திலிருந்து 3,400 அடி வரை உயரம் கொண்டவை. இந்த ஒவ்வொரு மலையும் ஒவ்வோரு விந்தை வடிவில் உள்ளன. இவற்றில் ஒன்று காளான் தோற்றத்தை ஒத்திருக்கிறது, அதனால்தான் இது குடகல்லு (குடை வடிவ பாறை) என்று அழைக்கப்படுகிறது. இரண்டாவது மலை பக்கவாட்டுகளில் சற்று கூன் போட்டிருக்கும். எனவே இது கூனன் கல் (கூனு கல்லு) என்று குறிப்பிடப்படுகிறது. நீலக்கொடுவிலி என்ற மூலிகை இங்கு வளர்வதாக கூறப்படுகிறது. இப்பூ அமானுட சக்தி பெற்றது எனபதால் இதை வைத்திருப்போருக்கு செல்வம் பெருகும், அருவடை செழிக்கும் என்று இப்பகுதி மக்கள் நம்புகின்றனர். இந்த இரண்டு குன்றுகளுக்கு குறுக்கே அரை அடி அகலத்தில் ஒரு பாலம் இருக்கிறது. இதன் பெயர் நரகப் பாலம். இல்லிக்கல் கல்லுவின் அழகும் நிலப்பரப்பும் கொடைக்கானலில் உள்ள தூண் பாறைகளைப் போன்றது.  
இந்த மலைய உச்சியில் இருந்து பார்த்தால், அரபிக் கடல் தொடுவானத்தின் கீழ் மெல்லிய நீலப்பட்டிழை போல இழையும். பௌர்ணமி நாளில் இங்கிருந்து பார்த்தால் சூரிய அஸ்தமனக் காட்சி கனவுலகமே கண்ணில் தெரிவதுபோலத் தோன்றும். அப்போது முழு நிலா மெல்ல மெல்ல மேலெழும்பி, தகதகக்கும் மற்றொரு கதிரவன்போல தோன்ற அசல் ஆதவனோ தங்க ஒளி மங்க மறைவான்.
# இல்லிக்கல் கல்லு

## சுற்றுலா

ஏராளமான மலைகளும், தவழும் மேகங்களுக்கும், ஆழமான பள்ளத்தாக்குகளும் கொண்ட இல்லிகல் கல்லுவிலின் காட்சிகள் மனதை மயக்கும். உச்சியை அடைய ஒரு கிலோமீட்டர் தொலைவு இருக்கும்போது டி.டி.பி.சி (மாவட்ட சுற்றுலா மேம்பாட்டுக் குழு) அமைத்த சோதனைச் சாவடி குறிக்கிடுகிறது. இதற்கு அப்பால் தனியார் வாகனங்கள் அனுமதிக்கப்படுவதில்லை. பார்வையாளர்கள் இங்குள்ள நுழைவுச்சீட்டு மையத்தில் நுழைவு கட்டணம் மற்றும் வாகனத் தரிப்பிட கட்டணம் போன்றறவற்றை செலுத்த வேண்டும். இதன்பிறகு மலை உச்சிக்கு நடந்தோ சுற்றுலா துறையின் ஈப்புகளிலோ செல்லலாம். 2017 ஆண்டு ஒரு பயணிக்கு நேரிட்ட இறப்பினால் தற்போது, நரகபாலம் வழியாக சிகரத்தின் உச்சிக்கு செல்வது தடைசெய்யப்பட்டுள்ளது.  
**கட்டிகாயம் அருவி** இது இல்லிக்கல் கல்லுவிலிருந்து இரண்டு கிலோமீட்டர் தொலைவில் உள்ளது. சுமார் இரண்டு கி.மீ தொலைவுக்கு மலையிலேறி &nbsp; இந்த அருவியை அடையவேண்டும். இந்த அருவியை பார்க்கச் செல்வதில் எந்த ஆபத்தும் இல்லை என்றாலும், வழுக்கும் பாறைகளில் கவனித்து நடக்க வேண்டும்.  
**எலவீழபூஞ்சிரா** என்பது இல்லிகல் கல்லுவிலிருந்து 7 கிலோமீட்டர் தொலைவில் உள்ள கவரும் இடமாகும். எலவீழபூஞ்சிராவுக்ககு செல்ல சரியாக நடைபாதை அமைக்கபடவில்லை. மேலும் இது சாலைவழிக்கு வெளியேயான சாகச பயணமாக கருதப்படுகிறது. எலவீழபூஞ்சிரா என்றால் 'இலைகள் விழாத பள்ளத்தாக்கு' என்று பொருள். இதன் மிக உயர்ந்த பகுதியானது கண்ணாடிப்பாறை என்று அழைக்கப்படுகிறது. இந்த ஒரே இடத்தில் இருந்து சூரிய உதயத்தையும், சூரியன் மறைவையும் பார்ர இயலும். தொடுபுழா ஆறு மற்றும் கழுகன்குலிமலை அருவி போன்றவற்றினால் செழித்து வளர்ந்த மூங்கில் தோப்புகள், புல்வெளிகள், காட்டுப்பூக்கள் கொண்ட பழக்கனம் பீடபூமியானது இப்பகுதியின் அருகிலேயே உள்ளது. மழைக்காலங்களில், பள்ளத்தாக்கு நிரப்பப்பட்டு கேரளத்தைச் சுற்றியுள்ள சுற்றுலாப் பயணிகளை ஈர்க்கும் ஒரு அழகிய நிலப்பரப்பாக உருவாக்குகிறது.  
**வாகமன்:** என்பதும் இப்பகுதியின் அருகிலுள்ள மற்றொரு கவரக்கூடிய இடமாகும். இது கேரளத்தின் ஒரு மலைவாழிடமாகும். நேஷனல் ஜியோகிராஃபிக் டிராவலர் வாகமனை "இந்தியாவில் பார்க்கவேண்டிய மிகவும் கவர்ச்சிகரமான 50 இடங்கள்" என்ற கோப்பகத்தில் பட்டியலிட்டுள்ளது. .
# வெங்கட சத்யவதி

**வெங்கட சத்யவதி** (*Venkata Satyavathi*, பிறப்பு: 28 ஏப்ரல் 1966) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் ஒய். எஸ். ஆர். காங்கிரஸ் கட்சியைச் சேர்ந்தவர். 2019 ஆம் ஆண்டு அனகாபல்லி மக்களவைத் தொகுதியிலிருந்து மக்களவைக்கு ஒய். எஸ். ஆர். காங்கிரஸ் கட்சி சார்பாகத் தேர்ந்தெடுக்கப்பட்டார். தற்போது 17ஆவது மக்களவையின் உறுப்பினராக உள்ளார்
# வங்க கீதா

**வங்க கீதா** (*Vanga Geetha*, பிறப்பு: 31 மே 1983) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் ஒய். எஸ். ஆர். காங்கிரஸ் கட்சியைச் சேர்ந்தவர். 2019 ஆம் ஆண்டு காக்கிநாடா மக்களவைத் தொகுதியிலிருந்து மக்களவைக்கு ஒய். எஸ். ஆர். காங்கிரஸ் கட்சி சார்பாகத் தேர்ந்தெடுக்கப்பட்டார். தற்போது 17ஆவது மக்களவையின் உறுப்பினராக உள்ளார்
# வங்கவீதி மோகன ரங்கா

**வங்கவீதி மோகனா ரங்க ராவ்** *(Vangaveeti Mohana Ranga Rao)* (1948 சூலை 4 &ndash; 1988 திசம்பர் 6) **ரங்கா** என்றும் அழைக்கப்படும் இவர், ஆந்திராவின் விஜயவாடாவில் ஒரு இந்திய தேசிய காங்கிரசு அரசியல்வாதி ஆவார். விஜயவாடா கிழக்கு (சட்டமன்றத் தொகுதி) சட்டமன்றத்தின் உறுப்பினராகப் பணியாற்றினார்.  
இவரது அண்ணன், மூத்த வங்கவீதி ராதா கிருட்டிண ராவ், இந்தியப் பொதுவுடைமைக் கட்சியின் செயலாளர் விஜயவாடாவின் சலசனி வெங்கட ரத்தினத்துடன் தொடர்பு கொண்டிருந்தார். இருப்பினும், விஜயவாடா போக்குவரத்து வணிகத்தில் ஒரு பிடிப்பைப் பெற இருவருக்குமடையே மோதல்கள் எழுந்தன.  
விஜயவாடாவில் உண்ணாவிரதத்தில் ஈடுபட்டிருந்த இவர் கொல்லப்பட்டார். இவரது படுகொலை கிருஷ்ணா,குண்டூர் மற்றும் கோதாவரி மாவட்டங்களில் பெரிய அளவிலான கலவரங்களுக்கு வழிவகுத்தது.
# வங்கவீதி மோகன ரங்கா

## தனிப்பட்ட வாழ்க்கை

மோகனா ரங்கா 1947 சூலை 4 ஆம் தேதி ஆந்திராவின் கிருஷ்ணா மாவட்டத்தில் அமைந்துள்ள உய்யூருவுக்கு அருகிலுள்ள காட்டூரில் பிறந்தார். மோகனா ரங்கா சென்னுபதி ரத்னா குமாரி என்பவரை மணந்தார்; இவர்களுக்கு ஒரு மகனும் ஒரு மகளும் இருந்தனர்.
# வங்கவீதி மோகன ரங்கா

## அரசியல் வாழ்க்கை

தனது சகோதரர் வங்கவீதி ராதா கிருஷ்ணாவின் மரணத்திற்குப் பிறகு இவர் பொது வாழ்க்கையில் நுழைந்தார். இவரது அரசியல் வாழ்க்கை 1981 இல் தொடங்கியது. இவர் நகராட்சி தேர்தலில் போட்டியிட்டபோது, காங்கிரசு கட்சி தனது அதிகாரப்பூர்வ வேட்பாளரை இவருக்கு ஆதரவாக திரும்பப் பெற்றது. மாவட்டத்தில் இவரது போட்டியாளரான தேவிநேனி ராஜசேகர் (நேரு) தெலுங்கு தேசம் கட்சியின் சார்பில் வேறொரு தொகுதியில் தேர்தலில் நின்றார். ரங்கா காப்பு சமூகத்தின் தலைவரானார். ரங்கா 1985 ல் காங்கிரசு கட்சிக்கு சட்ட மன்ற உறுப்பினரானார். ராஜசேகரும் தேர்தலில் வென்று, இறுதியில் அமைச்சராகவும் ஆனார். 1983 இல் தொடங்கி இருவருக்கும் மோதல் ஏற்பட்டது. என்.டி.ராமராவ் அப்போது ஆந்திர முதல்வராக இருந்தார்.
# வங்கவீதி மோகன ரங்கா

## கலவரம்

இவரது மரணத்தைத் தொடர்ந்து, இப்பகுதி முழுவதும் கலவரம் ஏற்பட்டது. பெரும்பாலும் கம்மர்களாக இருந்த தெலுங்கு தேசம் அனுதாபிகளின் வீடுகள் மற்றும் சொத்துக்கள் தாக்கப்பட்டது. விஜயவாடா நகரம் 40 நாட்கள் ஊரடங்கு உத்தரவின் கீழ் இருந்தது. 42 பேர் கொல்லப்பட்டனர். தேவினேனி ராஜசேகரை (நேரு) சரணடையுமாறு முதலமைச்சரால் உத்தரவிடப்பட்டது, காவல்துறை இயக்குநர் பதவி விலகினார். 44 பேர் குற்றம் சாட்டப்பட்டனர்; 2002 ஆம் ஆண்டில், இதற்கிடையில் 33 பேர் அனைவரும் விடுவிக்கப்பட்டனர். அவர்களில் ஒருவரான பாண்டு என்று அழைக்கப்படும் சல்லசானி வெங்கடேசுவர ராவ் 2010 இல் கொலை செய்யப்பட்டார்.
# சிந்தா அனுராதா

**சிந்தா அனுராதா** (*Chinta Anuradha*, பிறப்பு: 18 அக்டோபர் 1972) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் ஒய். எஸ். ஆர். காங்கிரஸ் கட்சியைச் சேர்ந்தவர். 2019 ஆம் ஆண்டில் அமலாபுரம் மக்களவைத் தொகுதியிலிருந்து மக்களவைக்கு ஒய். எஸ். ஆர். காங்கிரஸ் கட்சி சார்பாகத் தேர்ந்தெடுக்கப்பட்டார். தற்போது 17ஆவது மக்களவையின் உறுப்பினராக உள்ளார்
# மார்கனி பாரத்

**மார்கனி பாரத்** (*Margani Bharat*, பிறப்பு: 12 மே 1982) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் ஒய். எஸ். ஆர். காங்கிரஸ் கட்சியைச் சேர்ந்தவர். 2019 ஆம் ஆண்டு ராஜமுந்திரி மக்களவைத் தொகுதியிலிருந்து மக்களவைக்கு ஒய். எஸ். ஆர். காங்கிரஸ் கட்சி சார்பாகத் தேர்ந்தெடுக்கப்பட்டார். தற்போது 17ஆவது மக்களவையின் உறுப்பினராக உள்ளார்.
# கனுமுரு ரகு ராம கிருஷ்ண ராஜு

** கனுமுரு ரகு ராம கிருஷ்ண ராஜு** (*Kanumuru Raghu Rama Krishna Raju*, பிறப்பு: 14 மே 1962) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் ஒய். எஸ். ஆர். காங்கிரஸ் கட்சியைச் சேர்ந்தவர். 2019 ஆம் ஆண்டு நரசாபுரம் மக்களவைத் தொகுதியிலிருந்து மக்களவைக்கு ஒய். எஸ். ஆர். காங்கிரஸ் கட்சி சார்பாகத் தேர்ந்தெடுக்கப்பட்டார். தற்போது 17ஆவது மக்களவையின் உறுப்பினராக உள்ளார்
# தேசிய கப்பல் போக்குவரத்துக்கான இந்தியாவின் போராட்டம்

**தேசிய கப்பல் போக்குவரத்துக்கான இந்தியாவின் போராட்டம்** *(India's Struggle for National Shipping)* என்பது ஆகத்து 1947 இல் வெளியிடப்பட்ட ஓர் இந்திய ஆவணப்படம் மற்றும் பெறுநிறுவனத் திரைப்படமகும். இதை ஜெர்மன் திரைப்படத் தயாரிப்பாளர் பால் ஜில்ஸ் என்பவர் இயக்கியுள்ளார். இப்படத்தை சிந்தியா கப்பல் போக்குவரத்து நிறுவனம் தயாரித்துள்ளது.
# தேசிய கப்பல் போக்குவரத்துக்கான இந்தியாவின் போராட்டம்

## தயாரிப்பு

பால் ஜில்ஸ் ஜெர்மன் திரைப்பட இயக்குநராக இருந்தார். இரண்டாம் உலகப் போரின்போது இந்தோனேசியாவுக்கு சென்று கொண்டிருந்தார். அப்போது அவரது கப்பல் ஓர் இந்திய கடற்படைக் கப்பலிருந்து ஏவுகணை மூலம் தாக்கப்பட்டு, அவர் போர்க் கைதியாக இந்தியாவுக்கு அழைத்து வரப்பட்டார். இவரது நடத்தை நன்றாக இருந்ததால், இவர் 1946 இல் விடுவிக்கப்பட்டார். இவர் இந்திய திரைப்படத் தகவல்களில் (பின்னர் இந்திய திரைப்படப் பிரிவு) சேர்ந்தார். மேலும் இந்திய ஆவணப்படத் தயாரிப்பாளர்கள் சங்கத்தையும் நிறுவினார்.  
இப்படத்தை பாட்டியா சமூகத்தைச் சேர்ந்த தொழிலதிபர் சாந்தி குமார் மொரார்ஜிக்கு சொந்தமான சிந்தியா கப்பல் போக்குவரத்து நிறுவனம் தயாரித்தது. இப்படத்தை அவரது மனைவி சுமதி மொரார்ஜி வழங்கினார். இப்படத்தை இந்திய ஜில்ஸ் ஆவணப்பட நிறுவனம் உருவாக்கியது. இந்தியாவின் சுதந்திரத்தை கொண்டாட ஜவகர்லால் நேருவின் தூண்டுதலின் பேரில் இது தயாரிக்கப்பட்டது. இது இந்தியாவின் முதல் கப்பல் மற்றும் பெறுநிறுவனப் படமாக கருதப்படுகிறது.